Teimurs Radžabovs

Teimurs Radžabovs (; dzimis ) ir azerbaidžāņu šahists, lielmeistars.

 Biogrāfija 
Teimurs Radžabovs dzimis Azerbaidžānas galvaspilsētā Baku 1987. gada 12. martā. Viņa māte Leila Radžabova ir angļu valodas skolotāja. Viņa tēvs Boriss Šeiņins inženieris—naftinieks. Šahu iemācījies spēlēt četru gadu vecumā. Divpadsmit gadu vecumā viņš uzvarēja Eiropas jauniešu šaha čempionātā 18 gadu vecuma grupā. Pēc diviem gadiem (2001) 14 gadu un 14 dienu vecumā viņš kļuva par otru jaunāko lielmeistaru FIDE vēsturē.ChessBase.com — Chess News — Chess prodigies and mini-grandmasters  2002. gada janvārī, 14 gadu vecumā, viņš iekļuva FIDE labāko šahistu reitinga pirmajā simtniekā, ieņemot 93. vietu.Top 100 Players January 2002 — Archive  

Pirmos panākumus šaha elites līmenī Radžabovs sasniedza 2003. gadā, kad Wijk aan Zee viņš apspēlēja Ruslanu Ponomarjovu, Linaresā uzvarēja Gariju Kasparovu un Dortmundē Višvanatanu Anandu, kļūstot par pirmo šahistu, kas viena gada laikā, spēlējot ar melnajām figūrām, uzvarējis trīs agrākos pasaules čempionus.

2004. gadā Pasaules čempionātā Tripolē Radžabovs tika līdz pusfinālam, kur zaudēja Maiklam Adamsam.

2005. gadā viņš uzvarēja spēcīgā turnīrā Spānijas pilsētā Dosermanasā un ieguva otro vietu Eiropas čempionātā Varšavā.Liviu-Dieter Nisipeanu new European Champion . Chessbase.com 2005-07-02. 

2006.gada februārī dalīja otro vietu Linaresas superturnīrā. Šai turnīrā viņš pieveica FIDE pasaules čempionu Veselinu Topalovu.Chess News – Linares R14: Levon Aronian wins Morelia/Linares Super-GM . ChessBase.com 2006-03-11.

2008. gada janvārī Odesā viņš uzvarēja Pasaules kausa izcīņā ātrajā šahā (ACP Rapid Cup), finālmačā pieveicot Aleksandru Gričuku.Radjabov wins ACP World Rapid Cup in Odessa . Chessbase.com 2008-01-08. 

2011. gadā maijā viņš dalīja otro vietu Astrahaņas turnīrā, nodrošinot otro FIDE Grand Prix 2008—2010. gadu ciklā.GP in Astrakhan: Eljanov wins by a full point . Chessbase.com 2010-05-25.  Nākamā mēnesī Baznā Radžabovs dalīja otro vietu ar Borisu Gelfandu.Medias R10: Magnus Carlsen wins with two-point lead  Chessbase.com 2010-06-25.  Pēc tam finišēja otrā vietā Pasaules čempionātā ātrspēlē.Aronian wins World Blitz Championship . Chessbase.com. 

2012. gadā Maskavā 7. Tāla memoriālā dalīja otro vietu ar Fabiāno Karuānu.Tal Memorial Rd9 – Carlsen takes title in record event  Chessbase.com 2012-06-19. 

2013. gadā Londonā viņš spēlēja pretendentu turnīrā.

2017. gada Eiropas komandu šaha čempionātā Krētā izcīnījis zelta medaļu komandu vērtējumā un sudraba medaļu individuālā vērtējumā.

2018. gadā Batumi parstāvējis Azerbaidžānu 43. šaha olimpiādē un izcīnījis individuālo bronzas medaļu.

2019. gada oktobrī Hantimansijskā uzvarējis FIDE Pasaules kausa izcīņā pēc izslēgšanas sistēmas un nodrošinājis sev vietu 2020. gada FIDE pretendentu turnīrā, kurā vēlāk atteicies startēt.World Cup: Radjabov wins World Cup in blitz!

2021. gada jūnijā Bukarestē dalījis 5.-6. vietu Grand Chess Tour 1. posma turnīrā.Grand Chess Tour Bucharest 2021

2022. gada jūlijā Madridē izcīnījis 3. vietu Pasaules šaha čempionāta pretendentu turnīrā.

2025. gada februārī ierindojies 4. vietā Azerbaidžānas šaha čempionātā pēc izslēgšanas sistēmas.Azerbaijan Men`s Championship - 2025

 FIDE reitinga grafiks 

 Atsauces 

 Ārējās saites 

Kategorija:1987. gadā dzimušie
Kategorija:Azerbaidžānas šahisti